ai4bharat/Pralekha huggingface dataset:
কৃষিমন্ত্রক
কৃষকদের জীবনযাত্রা
নয়াদিল্লি, ১৪ মার্চ, ২০২৩
গ্রামীণ ভারতে কৃষকদের জমি, বাড়ি, জীবনযাত্রা সম্পর্কে ২০১৯ সালে জাতীয় নমুনা সর্বেক্ষণ দপ্তর  এক পরিস্থিতি পর্যালোচনা সমীক্ষা চালায়। এ থেকে পাওয়া তথ্য অনুযায়ী দেখা গেছে দেশে গ্রামীণ অঞ্চলে ৯৮.৩ শতাংশ বাড়িতেই কৃষিকাজ আয়ের প্রধান উৎস। ২০১৫-১৫র কৃষি গণনা অনুযায়ী দেশের মোট কর্মক্ষম কৃষিজীবির মধ্যে ৮৬ শতাংশই ক্ষুদ্র ও প্রান্তিক।
কৃষিক্ষেত্রে পৃথক বাজেট আনবার কোনো প্রস্তাব আপাতত নেই। যদিও ভারত সরকার ভারতীয় অর্থনীতির মেরুদন্ড এই ক্ষেত্রকে সর্বোচ্চ গুরুত্ব দেয়। কৃষি ও কৃষক কল্যাণ মন্ত্রকের জন্য বরাদ্দ বাজেটে এর প্রতিফলন দেখতে পাওয়া যায়। ২০১৩-১৪ সালে এই বরাদ্দের পরিমাণ ছিল ২৭৬৬২.৬৭ কোটি টাকা যা ২০২২-২৩ সালে বেড়ে হয়েছে ১৩২৫১৩.৬২ কোটি টাকা।
২০১৭-১৮ সালে ভারতে ২৮৫.০১ মিলিয়ন টন খাদ্যশস্য উৎপাদন হবে বলে অনুমান করা হয়েছিল। এফএওএসটিএটি  থেকে প্রাপ্ত তথ্য অনুযায়ী ঘরোয়া বাজারে ২০১৮ সালে ভারতের উৎপাদন, ব্যবহার এবং রপ্তানী ছিল যথাক্রমে ২৮ শতাংশ, ৩০ শতাংশ এবং ১৪ শতাংশ।
লোকসভায় কেন্দ্রীয় কৃষি এবং কৃষক কল্যাণ মন্ত্রী শ্রী নরেন্দ্র সিং তোমর এক প্রশ্নের লিখিত জবাবে এই তথ্য জানান।
PG/PM/NS
(Visitor Counter : 107
আবাসনএবংশহরাঞ্চলেরদারিদ্র্যদূরীকরণমন্ত্রক
দেশে স্বনির্ভর গোষ্ঠীগুলি ১ কোটিরও বেশি ফেস মাস্ক তৈরি করেছে
নয়াদিল্লি, ২৯ এপ্রিল, ২০২০
দেশে স্বনির্ভর গোষ্ঠীগুলি এক কোটিরও বেশি ফেস মাস্ক তৈরি করেছে। কেন্দ্রীয় আবাসন ও শহরাঞ্চল বিষয়ক মন্ত্রকের জাতীয় শহরাঞ্চল জীবনযাপন মিশনের আওতায় কোভিড-১১৯ মোকাবিলায় স্বনির্ভর গোষ্ঠীগুলির অক্লান্ত প্রয়াস, ইতিবাচক প্রাণশক্তি এবং সংঘবদ্ধ প্রত্যয়ের প্রতিফলন ঘটেছে এই বিপুল পরিমাণ মাস্ক তৈরির মধ্য দিয়ে।
মহিলা শিল্পোদ্যোগীদের অদম্য মনোভাবের এক গর্বের মুহূর্ত ফুটে উঠেছে – তাঁদের এই প্রয়াসের ফলে। স্বনির্ভর গোষ্ঠীগুলির সদস্যদের এই হার না মানা মনোভাব অন্যান্যদেরকেও উদ্বুদ্ধ করেছে এবং তাঁদেরকেও এগিয়ে আসতে প্রেরণা যুগিয়েছে।প্রকৃত অর্থে জীবনযাপনের মর্যাদা রক্ষায় মহিলাদের ক্ষমতায়নের এ এক উজ্জ্বল দৃষ্টান্ত।
এই বিপুল পরিমাণ মাস্ক তৈরির সঙ্গে যুক্ত স্বনির্ভর গোষ্ঠীর কয়েকজন সদস্যার উদ্বৃতি নিম্নরূপ –
সম্রুদ্ধি এরিয়া লেভেল ফেডারেশনের সভাপতি শ্রীমতী শুভাঙ্গী চন্দ্রকান্ত ধায়াগুড়ে এই সাফল্যে সন্তুোষ প্রকাশ করে বলেছেন, ফোন করে মাস্ক তৈরির বরাত নিয়ে বাড়িতেই এগুলি সেলাই করেছেন। এই কাজে তিনি ৪৫ জন মহিলাকে কাজে লাগিয়ে ৫০ হাজার মাস্ক তৈরি করেছেন।
রাজস্থানের কোটায় সাভার্নি স্বনির্ভর গোষ্ঠীর সদস্যা শ্রীমতী মীনু ঝা বলেছেন, তিনি বিশ্বাস করতে পারছেন না যে, ছোট্ট এই পদক্ষেপ আরও কতজনকে অনুপ্রাণিত করতে পারে।
আসামের নওগাঁও – এর রুনঝুন স্বনির্ভর গোষ্ঠীর সদস্যা শ্রীমতী রেশমি জানিয়েছেন, রাজ্যের পরম্পরাগত বস্ত্র ও সম্মানের প্রতীক গামছা এখন স্বাস্থ্য সুরক্ষা ও সুস্বাস্থ্যের প্রতীক হয়ে উঠেছে।
(CG/BD/SB
প্রধানমন্ত্রীরদপ্তর
ভারতের স্বাধীনতা সংগ্রামে অংশগ্রহণকারী প্রতিটি মহান আত্মার উদ্দেশে শ্রদ্ধা নিবেদন প্রধানমন্ত্রীর
দেশের ১৪০ কোটি নাগরিককে তিনি তাঁর ‘পরমাত্মীয়’ বলে মনে করেন বলে জানালেন শ্রী নরেন্দ্র মোদী
নয়াদিল্লি, ১৫ আগস্ট, ২০২৩
দেশের ১৪০ কোটি নাগরিককে তাঁর ‘পরমাত্মীয়’ বলে মনে করেন প্রধানমন্ত্রী শ্রী নরেন্দ্র মোদী। দিল্লির লালকেল্লার প্রাকার থেকে ৭৭তম স্বাধীনতা দিবসের ভাষণে নাগরিকদের শুভেচ্ছা জানানোর সময় তিনি তাঁদের তাঁর আপন পরিবারজন, অর্থাৎ পরিবারের সদস্য বলেই সম্বোধন করে তাঁদের অভিনন্দন জানিয়েছেন।
যে মহান স্বাধীনতা সংগ্রামীরা দেশকে পরাধীনতার শৃঙ্খল থেকে মুক্ত করার জন্য এগিয়ে এসেছিলেন, তাঁদের সকলের উদ্দেশে গভীর শ্রদ্ধাও নিবেদন করেছেন তিনি। মহাত্মা গান্ধীর নেতৃত্বে অসহযোগ আন্দোলন এবং সত্যাগ্রহ আন্দোলনের কথা স্মরণ করে প্রধানমন্ত্রী বলেন, ঐ প্রজন্মের প্রায় সকলেই স্বাধীনতার যুদ্ধে আত্মনিবেদন করেছিলেন। ভগৎ সিং, সুখদেব এবং রাজগুরুর মতো অগণিত নির্ভীক দেশবাসী তাঁদের জীবন উৎসর্গ করেছিলেন স্বাধীনতা অর্জনের লক্ষ্যে।
এ বছরের স্বাধীনতা দিবসের এই তাৎপর্যময় মুহূর্তে আরও কিছু গুরুত্বপূর্ণ ঘটনার সমাপতনের কথাও তাঁর ভাষণে তুলে ধরেন প্রধানমন্ত্রী। শ্রী মোদী বলেন, আজ মহান বিপ্লবী তথা আধ্যাত্মিক নেতা শ্রীঅরবিন্দের সার্ধ শততম জন্মজয়ন্তী। একইসঙ্গে, এই বছরটি স্বামী দয়ানন্দের ১৫০তম জন্মজয়ন্তীর বছর। সেইসঙ্গে, রানি দুর্গাবতীর ৫০০তম জন্মবার্ষিকীও বিশেষ উৎসাহ-উদ্দীপনার সঙ্গে উদযাপনের মুহূর্ত এখন। আবার, ভক্তিযুগের প্রবক্তা সন্ত মীরাবাঈ-এর ৫২৫তম বার্ষিকী উদযাপনেরও সময়কাল এটি। আগামী সাধারণতন্ত্র দিবসটি উদযাপিত হবে দেশের ৭৫তম সাধারণতন্ত্র দিবস রূপে। নানাভাবে বহু সুযোগ, বহু সম্ভাবনা, অনুপ্রেরণার প্রতিটি মুহূর্ত, স্বপ্নের প্রতিটি মুহূর্ত, চেতনার প্রতিটি মুহূর্ত, সঙ্কল্প গ্রহণের প্রতিটি মুহূর্ত আমাদের জাতি গঠনের কাজে নিয়োগ করতে হবে। কারণ, এ সমস্ত কিছুর থেকে আরও কোনো বড় সুযোগ আমাদের জীবনে আসতে পারে না।
AC/SKD/DM/…
(
বিদেশমন্ত্রক
ডায়মন্ডহারবার ও রামপুরহাট ডাকঘরে পাসপোর্ট সেবাকেন্দ্র খোলা হচ্ছে
কলকাতা, ২৫ অক্টোবর, ২০১৮
পশ্চিমবঙ্গে কিছুদিনের মধ্যেই আরও দুটি ডাকঘর পাসপোর্ট সেবাকেন্দ্র খোলা হচ্ছে। আগামী ৩০ অক্টোবর দক্ষিণ ২৪ পরগণার ডায়মন্ডহারবার মুখ্য ডাকঘরে এবং পয়লা নভেম্বরে বীরভূমের রামপুরহাট মুখ্য ডাকঘরে পাসপোর্ট সেবার সুযোগ করে দেওয়া হচ্ছে।
পাসপোর্টের আবেদনকারিদের অন-লাইন রেফারেন্স নম্বর সহ প্রয়োজনীয় নথি যেমন- পরিচয়পত্র, ঠিকানা ও জন্ম তারিখের প্রমানপত্রের আসল ও স্বপ্রত্যায়িত নকল নিয়ে যেতে হবে। প্রয়োজনীয় নথির বিস্তারিত তথ্য www.passportindia.gov.in ওয়েবসাইটে পাওয়া যাবে। ডায়মন্ডহারবার মুখ্য ডাকঘরের পাসপোর্ট সেবাকেন্দ্রে আগামী ২৯ অক্টোবর ৫ জন এবং ৩০ অক্টোবর ১০ জন আবেদনকারিকে দুপুর ১২টা থেকে আসতে বলা হয়েছে। তারপরের দিন থেকে প্রতিটি কর্মদিবসে ৫০ জন করে ডাকা হবে। ডায়মন্ডহারবার মুখ্য ডাকঘরে পাসপোর্টের আবেদনকারিদের সেখানে আসার দিনক্ষণ উপরোক্ত ওয়েবসাইটে ২৫ অক্টোবর বেলা সাড়ে তিনটে থেকে আপলোড করা হবে। একইভাবে রামপুরহাট মুখ্য ডাকঘর পাসপোর্ট সেবাকেন্দ্রে ৩১ অক্টোবর ৫ জনকে এবং পয়লা নভেম্বর ১০ জন আবেদনকারিকে দুপুর ১২ টা থেকে ডাকা হবে। এরপর থেকে সেখানে প্রতিটি কর্মদিবসে ৫০ জন করে পাসপোর্টের আবেদনকারিকে ডাকা হবে। রামপুরহাট পাসপোর্ট সেবাকেন্দ্রের এই দিনগুলিতে ডাকা প্রার্থীদের তালিকা ২৬ অক্টোবর বেলা সাড়ে তিনটে থেকে পাসপোর্ট সেবাকেন্দ্রের ওয়েবসাইট  -এ প্রকাশ করা হবে। প্রত্যেক আবেদনকারিকে পাসপোর্ট ফি অনলাইন পেমেন্ট ব্যবস্হার মাধ্যমে জমা দিতে হবে।
CG/SC/NS/…
(Visitor Counter : 91
তথ্যওসম্প্রচারমন্ত্রক
কলকাতা আঞ্চলিক আউটরিচ ব্যুরো আয়োজিত ‘খাদ্যের দ্বারা অখন্ড ভারত : বাংলার গল্প’ শীর্ষক ওয়েবিনার
কলকাতা, ১৮ আগস্ট ২০২০
কলকাতা আঞ্চলিক আউটরিচ ব্যুরো, মেদিনীপুর ফিল্ড আউটরিচ ব্যুরো এবং কলকাতা প্রেস ইনফরমেশন ব্যুরো যৌথভাবে আজ এক ভারত শ্রেষ্ঠ ভারত কর্মসূচির আওতায় ‘খাদ্যের দ্বারা অখন্ড ভারত : বাংলার গল্প’ শীর্ষক বিষয়ে ১ ঘন্টা ব্যাপি একটি ওয়েব ভিত্তিক আলোচনা সভার আয়োজন করে। অনুষ্ঠানে উপস্থিত বিশিষ্ট চলচিত্র নির্মাতা এবং খাদ্য রসিক গৌতম ঘোষ ও বিশিষ্ট সাংবাদিক তথা খাদ্য বিষয়ক লেখক সুরবেক বিশ্বাস বক্তব্য রাখেন।
ওয়েবিনারে বাংলার খাবারে বিভিন্ন বৈশিষ্ট্য এবং ভারতের অন্যান্য রাজ্যের খাবারের তুলনায় বাংলার খাবার কিভাবে সকলকে মুগ্ধ করেছে সেই সম্পর্কে মত বিনিময় চলে। উদাহরণ স্বরূপ সুরবেক বিশ্বাস উল্লেখ করেন যে বাংলার খাবারে সর্ষে সংযোগের সঙ্গে দক্ষিণ ভারতীয় খাবারের যোগ রয়েছে। শ্রী গৌতম ঘোষ বলেন, তরকা আসলে পাঞ্জাবীদের খাবার, তবে আজকাল তা বাংলার প্রচলিত খাবার হয়ে উঠেছে।
ওয়েব ভিত্তিক আলোচনা সভাটি যৌথভাবে পরিচালনা করেন মেদিনীপুরের ফিল্ড আউটিচ ব্যুরোর আধিকারিক শ্রী সুদীপ্ত বিশ্বাস এবং কলকাতা ফিল্ড এক্সিজিভিশন আধিকারিক শ্রীমতি সুমিতা চক্রবর্তী। অনুষ্ঠানে স্বাগত বক্তব্য রাখেন পিআইবি কলকাতার অতিরিক্ত মহানির্দেশক শ্রীমতি জেন নামচু।
(CG/SS/NS
সারওরসায়নমন্ত্রক
লকডাউন চলাকালীন জনঔষধি কেন্দ্রগুলিতে এপ্রিল মাসে রেকর্ড ৫২ কোটি টাকার ওষুধ বিক্রি হয়েছে
নয়াদিল্লি, ০৩ মে, ২০২০
কোভিড-১৯ লকডাউনের সময় সংগ্রহ ও পরিবহণ ক্ষেত্রে সমস্যা থাকা সত্ত্বেও প্রধানমন্ত্রী ভারতীয় জনঔষধি কেন্দ্রগুলিতে সদ্য সমাপ্ত এপ্রিল মাসে রেকর্ড ৫২ কোটি টাকার ওষুধ বিক্রি হয়েছে। গত মার্চ মাসে বিক্রির পরিমাণ ছিল ৪২ কোটি টাকা।
কোভিড-১৯ মহামারীর কারণে সমগ্র দেশ বড় চ্যালেঞ্জের মুখে। এই পরিস্থিতিতে ওষুধপত্র ও চিকিৎসা সামগ্রীর চাহিদা কয়েকগুণ বৃদ্ধি পেয়েছে। ক্রমবর্ধিত এই চাহিদা মেটাতে জনঔষধি কেন্দ্রগুলি সদ্য সমাপ্ত এপ্রিল মাসে সুলভে গুণগত মানের ৫২ কোটি টাকার ওষুধ বিক্রি করেছে। জনঔষধি কেন্দ্রগুলিতে ওষুধের দাম গড় বাজার মূল্যের তুলনায় ৫০-৯০ শতাংশ কম। এর ফলে, সাধারণ মানুষের গত মাসে প্রায় ৩০০ কোটি টাকা সাশ্রয় হয়েছে।
কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়া এবং বিভাগীয় প্রতিমন্ত্রী শ্রী মনসুখ মান্ডভিয়া ওষুধ বিক্রিতে রেকর্ড এই সাফল্যের জন্য জনঔষধি কেন্দ্র পরিচালনাকারীদের অভিনন্দন জানিয়েছেন। শ্রী গৌড়া জানিয়েছেন, দেশে মানুষের জন্য সুলভ মূল্যে ওষুধের যোগান অব্যাহত রাখতে তাঁর মন্ত্রক অঙ্গীকারবদ্ধ।
কোভিড-১৯ এর বিরুদ্ধে লড়াইয়ে কেন্দ্রীয় সরকার প্রধানমন্ত্রী ভারতীয় জনঔষধি পরিযোজনার মতো জনকল্যাণমুখী কর্মসূচির মাধ্যমে স্বাস্থ্য পরিষেবা ক্ষেত্রে আমূল পরিবর্তন আনতে উদ্যোগী হয়েছেন। জনঔষধি পরিযোজনার কর্মসূচির মাধ্যমে ৯০০-রও বেশি জেনেরিক ওষুধ এবং ১৫৪ রকমের অস্ত্রোপচার সংক্রান্ত চিকিৎসা সরঞ্জাম সুলভ মূল্যে মানুষের কাছে পৌঁছে দেওয়া হয়েছে। জনঔষধি যোজনার সুবিধা গ্রহণে ৩ লক্ষ ২৫ হাজারেরও বেশি মানুষ জনঔষধি সুগম মোবাইল অ্যাপ ডাউনলোড করেছেন। বর্তমানে দেশে ৭২৬টি জেলায় ৬ হাজার ৩০০-রও বেশি প্রধানমন্ত্রী জনঔষধি কেন্দ্র চালু রয়েছে।
(CG/BD/SB
স্বাস্থ্যওপরিবারকল্যাণমন্ত্রক
কোভিড ১৯ টিকাকরণের ক্ষেত্রে ভারত একটি উল্লেখযোগ্য সাফল্য লাভ করেছে
নতুন দিল্লি, ৯ মার্চ, ২০২১
চলতি বছরের ১৬ জানুয়ারি থেকে দেশব্যাপী শুরু হওয়া কোভিড ১৯ টিকাকরণের ক্ষেত্রে ভারত একটি উল্লেখযোগ্য সাফল্য লাভ করেছে।গত ২৪ ঘন্টা ২০ লক্ষেরও বেশি মানুষকে টিকার ডোজ দেওয়া হয়েছে।
টিকাকরণের অভিযানের ৫২তম দিনে ৮ মার্চ পর্যন্ত ২০ লক্ষ ১৯ হাজার ৭২৩ টি টিকার ডোজ দেওয়া হয়েছে। এর মধ্যে ২৮,৮৮৪ টিকাকরণ কর্মসূচির মাধ্যমে স্বাস্থ্য ও প্রথম সারির কর্মী মিলিয়ে ১৭ লক্ষ ১৫ হাজার ৭২৩ জন সুবিধাভোগীকে প্রথম ডোজ এবং ৩,০৪,৩৪৩ জন স্বাস্থ্য ও প্রথম সারির কর্মীকে টিকার দ্বিতীয় ডোজ দেওয়া হয়েছে।
প্রাথমিক প্রতিবেদন অনুযায়ী আজ সকাল ৭ টা পর্যন্ত মোট ৪,০৫,৫১৭টি কর্মসূচির মাধ্যমে ২,৩০,০৮,৭৩৩ জনকে টিকা দেওয়া হয়েছে।এর মধ্যে ৭০,৭৫,০১০ জন স্বাস্থ্য কর্মীকে টিকার প্রথম ডোজ,৩৭,৩৯,৪৭৮ জন স্বাস্থ্য কর্মীকে দ্বিতীয় ডোজ, ৬৭,৯২,৩১৯ জন প্রথম সারির কর্মীকে প্রথম ডোজ এবং ৩,২৫,৯৭২ জন প্রথম সারির কর্মীকে দ্বিতীয় ডোজ দেওয়া হয়েছে। ৪৫ বছরের বেশি যাদের আগে থেকেই অন্যান্য রোগের উপসর্গ রয়েছে এই ধরণের ৭ লক্ষ ১ হাজার ৮০৯ জনকে টিকার প্রথম ডোজ এবং ৬০ বছরের বেশি ৪৩ লক্ষ ৭৪ হাজার ১৪৫ জন সুবিধাভোগীকে টিকা দেওয়া হয়েছে।
মহারাষ্ট্র, কেরালা, পাঞ্জাব, তামিলনাড়ু, গুজরাট এবং কর্ণাটকে প্রতিদিন নতুন করে কোভিড আক্রান্তের সংখ্যা বাড়ছে। গত ২৪ ঘন্টায় এই রাজ্যগুলিতে নতুন করে আক্রান্তের হার ৮৪.০৪ শতাংশ।
গত ২৪ ঘন্টায় দেশে ১৫ হাজার ৩৮৮ জন নতুন করে করোনা আক্রান্ত হয়েছেন। মহারাষ্ট্রে দৈনিক নতুন করে আক্রান্তের সংখ্যা সবচেয়ে বেশি। এ রাজ্যে ৮,৭৪৪ জন নতুন করে আক্রান্ত হয়েছেন। এর পরে রয়েছে কেরালা। সেখানে ১,৪১২ জন এবং পাঞ্জাবে ১,২২৯ জন নতুন করোনা আক্রান্ত হয়েছেন।
আটটি রাজ্যে দৈনিক সংক্রমণ হার ক্রমশই বাড়ছে।
ভারতের মোট চিকিৎসাধীন রোগীর সংখ্যা আজ পর্যন্ত ১,৮৭,৪৬২ জনে পৌঁছেছে। ভারতের বর্তমানে চিকিৎসাধীন রোগীর হার ১.৬৭%।
চারটি রাজ্য- অরুণাচল প্রদেশ, নাগাল্যান্ড, সিকিম, এবং ত্রিপুরা'য় নতুন করে কোন কোভিড ১৯ আক্রান্ত রোগীর খবর পাওয়া যায় নি। অন্যদিকে ৩ টি রাজ্য- মহারাষ্ট্র, পাঞ্জাব এবং কেরালায় গত ২৪ ঘন্টার মধ্যে ১০০০ টিরও বেশি নতুন করে কোভিড ১৯ আক্রান্ত রোগীর সন্ধান পাওয়া গেছে।
কর্পোরেটবিষয়সংক্রান্তমন্ত্রক
অর্থ ও কর্পোরেট বিষয়ক প্রতিমন্ত্রী শ্রী অনুরাগ সিং ঠাকুর এমসিএ২১ ভার্সন ৩.০-র প্রথম পর্যায়ের সূচনা করেছেন
নয়াদিল্লি, ২৪ মে, ২০২১
কেন্দ্রীয় অর্থ ও কর্পোরেট বিষয়ক প্রতিমন্ত্রী শ্রী অনুরাগ সিং ঠাকুর আজ এক ভার্চ্যুয়াল অনুষ্ঠানে কর্পোরেট বিষয়ক মন্ত্রকের সংস্কারসাধিত ওয়েবসাইট এমসিএ২১ ভার্সন ৩.০-র সূচনা করেছেন। নতুন এই ওয়েবসাইটটিতে মন্ত্রকের আধিকারিকদের জন্য নতুন ই-মেল পরিষেবা সহ দুটি নতুন মডিউল বা বৈশিষ্ট্য – ই-বুক এবং ই-কনসালটেশন রয়েছে। অনুষ্ঠানে কর্পোরেট বিষয়ক মন্ত্রকের সচিব শ্রী রাজেশ ভার্মা সহ উচ্চ পদস্থ আধিকারিকরা উপস্থিত ছিলেন।
অনুষ্ঠানে শ্রী ঠাকুর বলেন, আর্থিক দিক থেকে ভারতকে মহাশক্তিধর দেশে পরিণত করতে প্রধানমন্ত্রীর স্বপ্ন পূরণে এটি একটি গুরুত্বপূর্ণ উদ্যোগ। তিনি আরও বলেন, ‘আমাদের অর্থনৈতিক কাজকর্মের গতি আরও ত্বরান্বিত করতে হবে। একই সঙ্গে, আমাদের অংশীদারদের স্বার্থের বিষয়টিও সুনিশ্চিত করতে হবে। সমস্ত ব্যবসায়িক প্রতিষ্ঠান ও কর্পোরেট সংস্থা কেন্দ্রীয় সরকারকে বন্ধু মনোভাবাপন্ন এবং সহযোগী অংশীদার হিসাবে গণ্য করে। শ্রী ঠাকুর বলেন, নতুন এই ওয়েবসাইটটি ব্যবহারকারীদের এক অভিনব অভিজ্ঞতা সঞ্চয়ের সুযোগ করে দেবে। এতে রয়েছে, ই-বুক এবং ই-কনসালটেশন পরিষেবা। এছাড়াও, কোনও আইনের ঐতিহাসিক পরিবর্তনের নতুন সংস্থানগুলিকেও তুলে ধরা সম্ভব হবে। মন্ত্রকের নতুন এই ওয়েবসাইটটি সম্পর্কে সচিব শ্রী ভার্মা বলেন, ফাইল অ্যাটাচমেন্টের ক্ষেত্রে সংশ্লিষ্ট অন্যান্য বিষয়গুলি যাচাইয়ের ক্ষেত্রে সময় সাশ্রয় করবে। এরফলে, সমগ্র অ্যাটাচমেন্ট ব্যবস্থা আরও সরল হয়ে উঠবে।
CG/BD/SB
(Visitor Counter : 169
প্রধানমন্ত্রীরদপ্তর
প্রধানমন্ত্রী আগামী তেসরা নভেম্বর কম টিকার ডোজ প্রদানকারী জেলাগুলির সঙ্গে পর্যালোচনা বৈঠক করবেন
নতুন দিল্লি, ৩১ অক্টোবর, ২০২১
জি-২০ শিখর সম্মেলন এবং সিওপি২৬-এ যোগ দেওয়ার পর দেশে ফিরেই প্রধানমন্ত্রী শ্রী নরেন্দ্র মোদী আগামী তেসরা নভেম্বর দুপুর ১২টায় ভিডিও কনফারেন্সের মাধ্যমে কম টিকার ডোজ প্রদানকারী জেলাগুলির সঙ্গে একটি পর্যালোচনা বৈঠক করবেন।
৫০ শতাংশেরও কম প্রথম ডোজ এবং কোভিড টিকার দ্বিতীয় ডোজ কম দেওয়া হয়েছে এমন জেলাগুলিকে এই বৈঠকে ডাকা হয়েছে। এদিন প্রধানমন্ত্রী ঝাড়খণ্ড, মণিপুর, নাগাল্যান্ড, অরুণাচল প্রদেশ, মহারাষ্ট্র, মেঘালয় এবং অন্যান্য রাজ্যের ৪০টিরও বেশি জেলার জেলাশাসকদের সঙ্গে কথা বলবেন। মূলত এই জেলাগুলিতেই কম টিকার ডোজ দেওয়া হয়েছে। বৈঠকে সংশ্লিষ্ট রাজ্যের মুখ্যমন্ত্রীরাও উপস্থিত থাকবেন।
CG/SS/SKD/
(
কেন্দ্রীয়মন্ত্রিসভা
ভোপাল মেমোরিয়াল হাসপাতাল ও গবেষণা কেন্দ্রের বিশেষজ্ঞ চিকিৎসক ও চিকিৎসা আধিকারিকদের অবসর গ্রহণের বয়স ৬৫-তে উন্নীত করার সিদ্ধান্ত কেন্দ্রীয় মন্ত্রিসভার
নয়াদিল্লি, ২৭ জুন, ২০১৮
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ ভোপাল মেমোরিয়াল হাসপাতাল ও গবেষণা কেন্দ্রের সাধারণ কর্তব্যরত চিকিৎসক আধিকারিক, স্পেশালিস্ট গ্রেডের চিকিৎসক বিশেষজ্ঞ এবং শিক্ষাদানের সঙ্গে যুক্ত চিকিৎসক অধ্যাপকদের অবসর গ্রহণের বয়স বাড়িয়ে ৬৫ করার প্রস্তাবটি অনুমোদিত হ’ল। প্রস্তাবটি পেশ করা হয়েছিল কেন্দ্রীয় স্বাস্থ্য ও পরিবার কল্যাণ মন্ত্রকের স্বাস্থ্য গবেষণা দপ্তরের পক্ষ থেকে। কেন্দ্রীয় স্বাস্থ্য পরিষেবা এবং অন্যান্য কেন্দ্রীয় সরকারি হাসপাতাল ও প্রতিষ্ঠানের চিকিৎসকদের অবসর গ্রহণের বয়সের সঙ্গে সমতা রাখতেই এই অনুমোদনের সিদ্ধান্ত নেয় কেন্দ্রীয় মন্ত্রিসভা।
প্রসঙ্গত উল্লেখ্য, কেন্দ্রীয় স্বাস্থ্য পরিষেবার সঙ্গে যুক্ত সাধারণ কর্তব্যরত চিকিৎসক আধিকারিক, শিক্ষাদানের সঙ্গে যুক্ত বিশেষজ্ঞ চিকিৎসক এবং অন্যান্য সংশ্লিষ্ট কর্মীদের অবসর গ্রহণের বয়ঃসীমা ৬৫ বছরে উন্নীত করা হয় এ বছরের জানুয়ারি মাসে।
SSS/SKD/SB……
(Visitor Counter : 39
কৃষিমন্ত্রক
রাজস্থানের ঝুন ঝুন থেকে পঙ্গপালের ঝাঁক তিনটি ভাগে ভাগ হয়ে হরিয়ানার গুরুগ্রাম এবং পালওয়াল ও সেখান থেকে উত্তর প্রদেশের দিকে ধেয়ে গেছে
নয়াদিল্লি, ২৭ জুন, ২০২০
২৬শে জুন সকালে রাজস্থানের ঝুনঝুনে পঙ্গপালের ঝাঁক লক্ষ্য করা গেছে। পঙ্গপাল নির্মূল করার জন্য সেখানে পঙ্গপাল নিয়ন্ত্রণকারী দল মোতায়েন করা হয়েছে। গতকাল সন্ধ্যায় পঙ্গপালের দল হরিয়ানার রেওয়াড়ি অঞ্চলে অবস্থান করছিল। সেখানে গতকাল থেকে আজ ভোর পর্যন্ত পঙ্গপাল নিয়ন্ত্রণের কাজ পরিচালিত হয়। বাকি পঙ্গপালগুলি আবার দলবদ্ধ হয় এবং এই ঝাঁকটি তিনটি ভাগে ভাগ হয়ে একটি গুরুগ্রামের দিকে, সেখান থেকে ফরিদাবাদ এবং পরে উত্তর প্রদেশের দিকে ধেয়ে যায়। আরেকটি পঙ্গপালের দল দিল্লির দ্বারকার দিকে অগ্রসর হয়েছে। সেখান থেকে দৌলতাবাদ, গুরুগ্রাম ও ফরিদাবাদের দিকে চলে গিয়েছে। তৃতীয় দলটি হরিয়ানার পালওয়াল অঞ্চলে দেখা গেছে।যদিও উত্তর প্রদেশে এখনও পর্যন্ত কোনও শহরে এই পঙ্গপালের ঝাঁক লক্ষ্য করা যায়নি।
কৃষি মন্ত্রকের দেওয়া তথ্য অনুসারে, পঙ্গপালের দলগুলি রাজস্থান ও হরিয়ানার জলাভূমি অঞ্চলগুলিতে অবস্থান করছে। রাজ্য কৃষি বিভাগের দল, স্থানীয় প্রশাসন এবং কেন্দ্রীয় পঙ্গপাল সতর্কতা সংস্থার আধিকারিকরা পঙ্গপাল নিয়ন্ত্রণ এবং অনুসন্ধানের কাজ চালাচ্ছে। রাজস্থান থেকে আরও নিয়ন্ত্রণকারী দলকে উওর প্রদেশ ও হরিয়ানায় পাঠানো হয়েছে।
পঙ্গপালের দলগুলি দিনের বেলায় উড়তে থাকে। সন্ধ্যার পর অন্ধকারে এরা কোনও একটি জায়গায় স্থিতাবস্থায় থাকে। পঙ্গপাল নিয়ন্ত্রণের জন্য কন্ট্রোল রুম খোলা হয়েছে। তারা নিয়মিত বিষয়টির ওপর নজরদারি চালাচ্ছে। ইতিমধ্যেই উত্তর প্রদেশে নিয়ন্ত্রণকারী দলকে এই বিষয়ে সতর্ক করে দেওয়া হয়েছে।
(CG/SS/SB
অর্থমন্ত্রক
আইবিপিএস-এর পক্ষ থেকে স্থানীয় ভাষায় রাষ্ট্রায়ত্ব ব্যাঙ্কগুলির প্রতিযোগিতা পরীক্ষা গ্রহণ সম্পর্কে অর্থমন্ত্রকের স্পষ্টিকরণ
নতুন দিল্লি, ১৩ জুলাই, ২০২১
রাষ্ট্রায়ত্ব ব্যাঙ্কগুলিতে ক্লারিক্যাল পদে নিয়োগের ক্ষেত্রে ভারতীয় সংবিধানে ২২টি ভাষাকে স্বীকৃতি দেওয়া সত্বেও কেবল দুটি ভাষায়  পরীক্ষা গ্রহণের জন্য ইন্সটিটিউট অফ ব্যাঙ্কিং পার্সোনেল সিলেকশন -এর বিজ্ঞাপন সম্পর্কে এক শ্রেণীর সংবাদমাধ্যমে প্রকাশিত খবরের প্রেক্ষিতে মন্ত্রকের এই স্পষ্টিকরণ। প্রকাশিত খবরে ২০১৯-এ অর্থমন্ত্রীর একটি উদ্ধৃতি উল্লেখ করে বলা হয়েছে, সেই সময় অর্থমন্ত্রী স্থানীয় ভাষাগুলিতেও ব্যাঙ্ক পরীক্ষা গ্রহণের আশ্বাস দিয়েছিলেন।
উপরোক্ত বিষয়টির প্রেক্ষিতে অর্থমন্ত্রকের পক্ষ থেকে সুস্পষ্ট ভাবে বলা হয়েছে, অর্থমন্ত্রী ২০১৯-এ স্থানীয় ভাষায় ব্যাঙ্কের নিয়োগ পরীক্ষা সম্পর্কে যে বিবৃতি দিয়েছিলেন, তা কেবল আঞ্চলিক গ্রামীণ ব্যাঙ্কগুলির ক্ষেত্রেই প্রযোজ্য। স্থানীয় যুব-সম্প্রদায়কে কর্মসংস্থানের আরও সুযোগ করে দিতে সরকার ২০১৯-এ আঞ্চলিক গ্রামীণ ব্যাঙ্কগুলিতে অফিস অ্যাসিস্ট্যান্ট এবং অফিসার স্কেল-১ পদে নিয়োগের জন্য হিন্দি ও ইংরেজির পাশাপাশি কোঙ্কনি ও কন্নড় সহ ১৩টি আঞ্চলিক ভাষায় পরীক্ষা গ্রহণের সিদ্ধান্ত নেয়। তখন থেকেই আঞ্চলিক গ্রামীণ ব্যাঙ্কগুলিতে ওই দুটি পদে নিয়োগের জন্য আঞ্চলিক ভাষাতেও পরীক্ষা গ্রহণ করা হয়ে আসছে।
রাষ্ট্রায়ত্ব ব্যাঙ্কগুলিতে ক্লারিক্যাল পদে নিয়োগের জন্য স্থানীয় আ়ঞ্চলিক ভাষায় পরীক্ষা গ্রহণের দাবির বিষয়টি খতিয়ে দেখতে মন্ত্রকের পক্ষ থেকে একটি কমিটি গঠন করা হয়েছে। এই কমিটি ১৫ দিনের মধ্যে এসম্পর্কে সুপারিশ জমা দেবে। এই প্রেক্ষিতে কমিটির সুপারিশ না পাওয়া পর্যন্ত আইবিপিএস পরিচালিত সমস্ত পরীক্ষা স্থগিত রাখার সিদ্ধান্ত হয়েছে।
CG/BD/AS/
(Visitor Counter : 152
পরমাণুশক্তিদপ্তর
ডঃ বিক্রম সারাভাই – এর জন্ম শতবার্ষিকী উদযাপনের অঙ্গ হিসাবে আণবিক শক্তি দপ্তরের প্রারম্ভিক কর্মসূচি
নয়াদিল্লি, ১৭ অক্টোবর, ২০১৯
ডঃ বিক্রম সারাভাই – এর বর্ষব্যাপী জন্ম শতবার্ষিকী উদযাপনের অঙ্গ হিসাবে আণবিক শক্তি ও মহাকাশ দপ্তর আজ থেকে মুম্বাইয়ে দু’দিনের এক কর্মসূচির আয়োজন করেছে। আণবিক শক্তি ক্ষেত্রে ডঃ সারাভাই – এর অবদানের স্বীকৃতিতে প্রারম্ভিক কর্মসূচি হিসাবে এই অনুষ্ঠানের আয়োজন।
মুম্বাইয়ে আজকের এই অনুষ্ঠানে ডঃ সারাভাই – এর সমসাময়িক একাধিক ব্যক্তিত্ব, যেমন – ইসরোর প্রাক্তন প্রধান ডঃ কে কস্তুরি রঙ্গন, আণবিক শক্তি কমিশনের প্রাক্তন চেয়ারম্যান ডঃ এম আর শ্রীনিবাসন, হেভি ওয়াটার বোর্ডের প্রাক্তন মুখ্য কার্যনির্বাহী শ্রী সুরেন্দ্র শর্মা প্রমুখ উপস্থিত ছিলেন। এরা সকলেই ডঃ সারাভাই – এর সঙ্গে তাঁদের নিবিড় সম্পর্কের কথা স্মরণ করে ইন্দিরা গান্ধী সেন্টার ফর অ্যাটমিক রিসার্চ, পারমাণবিক শক্তি কেন্দ্র, হেভি ওয়াটার বোর্ড, ইলেক্ট্রনিক্স কর্পোরেশন অফ ইন্ডিয়া লিমিটেড, নিউক্লিয়ার ফ্লুয়েল কমপ্লেক্স তথা ভেরিয়েবল এনার্জি সাইক্লোট্রন সেন্টারের মতো প্রতিষ্ঠান স্থাপনে ডঃ সারাভাই – এর গুরুত্বপূর্ণ ভূমিকার কথা উল্লেখ করেন।
এই অনুষ্ঠানের অঙ্গ হিসাবে আগামীকাল মুম্বাইয়ের বিভিন্ন স্কুলের ছাত্রছাত্রীদের নিয়ে এক মতবিনিময়সভার আয়োজন করা হয়েছে। এছাড়া, পড়ুয়াদের মনোরঞ্জনের জন্য থাকছে বিজ্ঞানমূলক প্রতিযোগিতা, বিতর্ক অনুষ্ঠান, ভাষণ প্রভৃতি। আণবিক শক্তি নিয়েও বক্তৃতা সভার আয়োজন করা হবে। আণবিক শক্তি দপ্তরের এ ধরনের অনুষ্ঠান ২০২০ সালের আগস্ট মাস পর্যন্ত চলবে।
উল্লেখ করা যেতে পারে, ভারতীয় মহাকাশ কর্মসূচির জনক ডঃ বিক্রম সারাভাই ১৯১৯ সালের ১২ই আগস্ট আমেদাবাদে জন্মগ্রহণ করেন। মহাকাশ দপ্তর স্থাপনে ডঃ সারাভাই – এর অবদান সুবিদিত। আণবিক শক্তি কমিশনের চেয়ারম্যান হিসাবে আণবিক শক্তি দপ্তর গঠনে তাঁর সমান অবদান রয়েছে।
CG/BD/SB
(Visitor Counter : 74
বিজ্ঞানওপ্রযুক্তিমন্ত্রক
পশ্চিম ভারত মহাসাগরে মালদ্বীপ রিজের টেকটোনিক বিবর্তন গন্ডোয়ানাল্যান্ড ভেঙে পুনর্গঠন করতে পারে
নতুন দিল্লি, ১৭ ফেব্রুয়ারি, ২০২২
এক ভারতীয় গবেষক সাম্প্রতিক গবেষণায় টেকটোনিক বিবর্তন এবং বৃহত্তম মালদ্বীপ রিজের  প্রকৃতির অনুসন্ধান করেছেন। এটি পশ্চিম ভারত মহাসাগরের অত্যন্ত গুরুত্বপূর্ণ এক ভূ-পরিবর্তন বৈশিষ্ট্য, যার উৎস অনেক বৈজ্ঞানিক বিতর্কের কেন্দ্রবিন্দু।
সাবেক গন্ডোয়ানাল্যান্ডের ভাঙন থেকে বর্তমানের যে মহাদেশ, মহাদেশীয় অংশ এবং ভারত মহাসাগর অববাহিকার সৃষ্টি, এই গবেষণা তার কারণ অনুসন্ধানে সহায়ক হতে পারে।
মালদ্বীপ রিজ ভূকম্পপ্রবণ রিজ নয়, তাই ভূমিকম্পের সঙ্গে এর সম্পর্ক নেই। ভারতের দক্ষিণ-পশ্চিমে, পশ্চিম ভারত মহাসাগরে অবস্থিত এই রিজটি নিয়ে ভালো করে অনুসন্ধান চালানো হয়নি। অথচ, ভূকম্পপ্রবণ নয়, এমন রিজগুলির গঠন ও ভূ-গতিশীলতা নিয়ে বিশদে জ্ঞান অর্জন করা অত্যন্ত প্রয়োজন ।
ভারত সরকারের বিজ্ঞান ও প্রযুক্তি দপ্তরের আওতায় থাকা স্বশাসিত প্রতিষ্ঠান মুম্বাইয়ের ইন্ডিয়ান ইনস্টিটিউট অফ জিওম্যাগনেটিজম-এর গবেষণায় এই প্রথম উপগ্রহ থেকে পাওয়া উচ্চ রেজোলিউশনের ছবির সাহায্যে জিএমআর বরাবর সম্ভাব্য ভূতাত্ত্বিক প্রস্থচ্ছেদের উপর আলো ফেলা হয়েছে। গবেষকরা অনুমান করছেন যে জিএমআর মহাসাগরীয় ভূত্বকের নীচে থাকতে পারে। তাদের গবেষণার ফলাফল ভারত মহাসাগরে প্লেট-টেকটোনিক বিবর্তন আরও ভালোভাবে বোঝার ক্ষেত্রে গুরুত্বপূর্ণ সূত্র দিতে পারে।
ডঃ এসপি আনন্দের তত্বাবধানে ডঃ প্রিয়েশ কুন্নুম্মালের এই গবেষণায় বৃহত্তর চাগোস-লাকাডিভ রিজের বৃহত্তর মালদ্বীপ রিজ অংশের ভূত্বক এবং পৃথিবীর ভূত্বকের মধ্যে মহাকর্ষীয় ভারসাম্য এবং মহাকর্ষীয় ভারসাম্যের বিষয়টি বিশেষভাবে দেখা হয়েছে। প্রধানত মাধ্যাকর্ষণের অসংগতির ব্যাখ্যা  এবং ভূকম্প সম্পর্কিত ব্রডব্যান্ড ও প্রতিসরণ তথ্যের উপর ভিত্তি করে এই প্রথম বৃহত্তর মালদ্বীপ রিজ ও সংলগ্ন সামুদ্রিক অববাহিকায় মোহো-র বিভিন্নতার উপর একটি ত্রিমাত্রিক ছবি দেওয়া হয়েছে। পৃথিবীর ভূত্বক এবং ম্যান্টলের মধ্যে সীমার গভীরতা বা জিএমআর-এর উপর মোহো-র শেষ হয়ে যাওয়া বিজ্ঞানসম্মতভাবে মাপা হয়েছে। এরসঙ্গে বিভিন্ন স্থানে কার্যকর স্থিতিস্থাপক বেধের  পরিবর্তনও নির্ণয় করা হয়েছে। টিই-র বিভিন্নতা এবং আইসোস্ট্যাটিক ক্ষতিপূরণ সংক্রান্ত এই গবেষণা পত্রটি সম্প্রতি গন্ডোয়ানা রিসার্চ পত্রিকায় প্রকাশিত হয়েছে।
আইআইজি-র দলটি দেখেছে মালদ্বীপ রিজ অংশের উপর মোহো গভীরতর এবং দক্ষিণ দিকে গভীর সমুদ্র চ্যানেল অঞ্চলে এটি অগভীর। তবে, গভীর সমুদ্র চ্যানেল অঞ্চলের তুলনায় মালদ্বীপ রিজের উপর কার্যকর স্থিতিস্থাপক বেধ -এর মান কম। মালদ্বীপ রিজ এবং গভীর সমুদ্র চ্যানেল অঞ্চল সম্ভবত মহাসাগরীয় প্রকৃতির। এখানে প্লেটের নীচের পদার্থের সঙ্গে আগ্নেয়গিরির সংযোগ থাকতে পারে। গবেষণায় বলা হয়েছে, মালদ্বীপ রিজ মধ্য মহাসাগরীয় রিজের সংলগ্ন এলাকায় গঠিত হয়ে থাকতে পারে । এদিকে, গভীর সমুদ্র চ্যানেল অঞ্চল একটি দীর্ঘ রূপান্তর ফল্টের তলায় ছিল । যা গলে যেতে বাধা দেয় এবং প্লাম-রিজ মধ্যবর্তী অঞ্চলে চাগোস ও মালদ্বীপ রিজের মধ্যেকার ব্যবধান বাড়িয়ে দেয়।
যেখানে ভূ-পদার্থগত তথ্য পাওয়া যায় না অথবা অপ্রতুল, সেখানে উপগ্রহ থেকে প্রাপ্ত মাধ্যাকর্ষণের এই অসংগতিগুলি ভূত্বকের গঠন সংক্রান্ত বিষয়ে জানতে বিশেষ সহায়ক হয়।
ডঃ প্রিয়েশ বলেছেন, এই গবেষণা ভূত্বকের গঠন, আইসোস্ট্যাটিক ক্ষতিপূরণ ব্যবস্থা এবং গ্রেটার মালদ্বীপ রিজের টেকটোনিক বিবর্তনের বিষয়ে নতুন তথ্য দেবে।
CG/SD/SKD/
(Visitor Counter : 165
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদীকে ২০১৮-র সিওল শান্তি পুরস্কার
নয়াদিল্লি, ২৪ অক্টোবর, ২০১৮
সিওল শান্তি কমিটি প্রধানমন্ত্রী শ্রী নরেন্দ্র মোদীকে ২০১৮-র সিওল শান্তি পুরস্কারে সম্মানিত করার সিদ্ধান্ত নিয়েছে। আন্তর্জাতিক স্তরে সহযোগিতা বৃদ্ধিতে তাঁর আন্তরিকতা, বিশ্ব আর্থিক বিকাশ ত্বরান্বিত করতে তাঁর বিশেষ ভূমিকা, বিশ্বের দ্রুত বিকাশশীল অর্থনীতিতে আর্থিক বিকাশে উৎসাহদানের মাধ্যমে ভারতবাসীর জীবনের মানোন্নয়ন ঘটানো এবং সেইসঙ্গে দুর্নীতি দমন তথা সামাজিক সংহতি বজায় রেখে গণতন্ত্রের অগ্রগতির ধারাকে আরও এগিয়ে নিয়ে যাওয়ার স্বীকৃতি হিসেবে তাঁকে সম্মানজনক এই পুরস্কার দেওয়া হচ্ছে।
২০১৮-র সিওল শান্তি পুরস্কারপ্রাপকের নাম ঘোষণার সময় পুরস্কার কমিটি ভারতীয় ও বিশ্ব অর্থনীতির বিকাশে প্রধানমন্ত্রী শ্রী মোদীর অবদান, ধনী ও দরিদ্রের মধ্যে আর্থ-সামাজিক বৈষম্য দূরীকরণে ‘মোদীনমিক্স’ নীতির কৃতিত্বকেই স্বীকৃতি দিয়েছেন। দুর্নীতি দমনে বিভিন্ন পদক্ষেপ এবং বিমুদ্রাকরণের মাধ্যমে সরকারি ব্যবস্থাকে আরও স্বচ্ছ করতে প্রধানমন্ত্রীর গৃহীত উদ্যোগগুলিরও অকুন্ঠ প্রশংসা করেছে কমিটি। ‘মোদীর শাসনকালে’ বিশ্বের বিভিন্ন দেশের সঙ্গে এক কার্যকর বৈদেশিক নীতির মাধ্যমে আঞ্চলিক ও বিশ্ব শান্তি রক্ষার ক্ষেত্রে প্রধানমন্ত্রীর আন্তরিক অবদানকেও কমিটি বিশেষ কৃতিত্ব দিয়েছে। শ্রী মোদীর ‘পূর্বে তাকাও নীতি’র  কথাও কমিটি গুরুত্বের সঙ্গে উল্লেখ করেছেন। প্রধানমন্ত্রী শ্রী মোদী এই পুরস্কারের চতুর্দশ প্রাপক।
মর্যাদাপূর্ণ এই পুরস্কার প্রদানের জন্য তাঁর কৃতজ্ঞতা প্রকাশ করে এবং কোরিয়া প্রজাতন্ত্রের সঙ্গে ভারতের নিবিড় অংশীদারিত্বকে প্রাধান্য দিয়ে প্রধানমন্ত্রী শ্রী মোদী সিওল শান্তি পুরস্কার গ্রহণে সম্মত হয়েছেন। সিওল শান্তি পুরস্কার ফাউন্ডেশন উভয় পক্ষের সুবিধাজনক সময়ে এই পুরস্কার শ্রী মোদীকে প্রদান করবে।
প্রেক্ষাপট
কোরিয়া প্রজাতন্ত্রের সিওলে আয়োজিত ২৪তম অলিম্পিক গেম্স-এর সাফল্য উদযাপনের অঙ্গ হিসেবে ১৯৯০ সালে সিওল শান্তি পুরস্কার প্রদান শুরু হয়। এই অলিম্পিক গেম্স-এ ১৬০টি দেশ অংশ নিয়েছিল, যা বিশ্ব জুড়ে সম্প্রীতি ও মৈত্রীর পাশাপাশি শান্তি এবং সমন্বয়সাধনের এক অনন্য বাতাবরণ তৈরি করেছিল। কোরিয়া উপদ্বীপ অঞ্চল এবং অবশিষ্ট বিশ্বে শান্তি বজায় রাখার জন্য কোরিয়ার মানুষের আশা-আকাঙ্ক্ষাকে বাস্তবায়িত করার লক্ষ্যেই সিওল শান্তি পুরস্কার প্রদান শুরু হয়।
দ্বিবার্ষিক সিওল শান্তি পুরস্কার সেই সমস্ত ব্যক্তিকে দেওয়া হয় যাঁরা মানবজাতির সম্প্রীতি বজায় রাখা, রাষ্ট্রের মধ্যে সমন্বয়সাধন এবং বিশ্ব শান্তিতে অবদান রেখে গভীর প্রভাব ফেলেছেন। অতীতের পুরস্কার প্রাপকদের মধ্যে রয়েছেন – রাষ্ট্রসঙ্ঘের প্রাক্তন মহাসচিব কোফি আন্নান, জার্মান চ্যান্সেলর অ্যাঞ্জেলা মার্কেল, সপরিচিত আন্তর্জাতিক ত্রাণ সহায়তা সংগঠন ডক্টর্স উইদাউট বর্ডার্স এবং অক্সফ্যাম। সারা বিশ্ব থেকে ১,৩০০-রও বেশি মনোনীত ব্যক্তির প্রস্তাব করা শতাধিক পুরস্কার প্রাপকের মধ্য থেকে পুরস্কার প্রদান কমিটি প্রধানমন্ত্রী শ্রী মোদীকে ‘উপযুক্ত ব্যক্তি’ হিসেবে এবার এই পুরস্কার প্রদানের সিদ্ধান্ত নিয়েছে।
CG/BD/DM/…
(Visitor Counter : 106
উপ-রাষ্ট্রপতিরসচিবালয়
বুদ্ধ পূর্ণিমার প্রাক্কালে দেশবাসীকে শুভেচ্ছা উপরাষ্ট্রপতির
নতুন দিল্লি, ১৫ মে, ২০২২
উপরাষ্ট্রপতি শ্রী এম ভেঙ্কাইয়া নাইডু বুদ্ধ পূর্ণিমার প্রাক্কালে দেশবাসীকে শুভেচ্ছা জানিয়েছেন। এক বার্তায় তিনি বলেছেন -
“আমি ‘বুদ্ধ পূর্ণিমা’র শুভ অনুষ্ঠান উপলক্ষ্যে দেশবাসীকে আমার উষ্ণ অভ্যর্থনা ও শুভেচ্ছা জানাই।
বিশ্বের সবচেয়ে সুপ্রসিদ্ধ আধ্যাত্মিক গুরুদের একজন, ভগবান বুদ্ধ গুরুত্বপূর্ণ অন্তর্নিহিত সত্য সম্পর্কে প্রচার করেছিলেন। তাঁর শিক্ষার উদ্দেশ্য ছিল আমাদের দুঃখের মূল কারণ খুঁজে বের করা এবং সংবেদনশীল প্রাণীজগৎকে কষ্ট থেকে মুক্তি দেওয়া।
নিঃসন্দেহে, ভগবান বুদ্ধ এবং তাঁর ‘ধম্ম’ হল আলোর এক চিরন্তন উৎস, যা আমাদের নৈতিকতা, তৃপ্তি ও সুখের পথে পরিচালিত করে।
আসুন, এই শুভ অনুষ্ঠান উপলক্ষ্যে ‘অন্যকে অলোকিত করে তুলতে’ ভগবান বুদ্ধের দেখানো সর্বজনীন প্রেম, সমবেদনা এবং সমতার নীতিগুলি অনুসরণ করার জন্য নিজেদেরকে অঙ্গীকারবদ্ধ করি।"
CG/SS/SKD/
(Visitor Counter : 67